ওড়িশা-ছত্তীসগঢ় সীমানায় যৌথ বাহিনীর সঙ্গে সংঘর্ষে নিকেশ ১৪ মাওবাদী

ওয়েব ডেস্ক: ওড়িশা-ছত্তীসগঢ় (Odish-Chhattisgarh Encounter) সীমানায় নিরাপত্তাবাহিনীর অভিযানে খতম ১৪ মাওবাদী। সূত্রের খবর রাতভর পুলিশের সঙ্গে মাওবাদীদের গুলির লড়াইয়ে নিকেশ ১৪ মাওবাদী (14 Maoist)। এই তালিকায় ছিলেন মাওবাদী নেতা জয়রাম আলিয়াস ওরফে চলপথি। তাঁর মাথার দাম ছিল এক কোটি টাকা। এসএলআর রাইফেল-সহ একাধিক অত্যাধুনিক আগ্নেয়াস্ত্র উদ্ধার হয়েছে মাওবাদীদের ডেরা থেকে। এই সাফল্যের কথা জানিয়ে এক্স হ্যান্ডেলে পোস্ট করেছেন স্বরাষ্ট্রমন্ত্রী অমিত শাহ। শাহ জানান, আমাদের নিরাপত্তাবাহিনী মাওবাদীমুক্ত ভারত গড়তে আরও একটা বড় সাফল্য পেল। সিআরপিএফ, ওড়িশার এসওজি, ছত্তীসগঢ় পুলিশের যৌথ অভিযানে ১৪ মাওবাদী নিহত হয়েছেন। এখনও গুলির লড়াই চলছে ফলে মৃতের সংখ্যায় বাড়তে পারে বলে মনে করা হচ্ছে।

আরও পড়ুন: ফের বিভ্রান্তিকর বিজ্ঞাপন, আদালতের রোষে পতঞ্জলি

ছত্তীসগড়-ওড়িশা সীমান্ত এলাকার মৈনপুর থানা এলাকায় জঙ্গল মহলে সোমবার রাত থেকে নিরাপত্তা বাহিনীর সঙ্গে মাওবাদীদের সংঘর্ষ শুরু হয়েছে। মঙ্গলবার সকাল পর্যন্ত গুলির লড়াই চসেছে। এই সংঘর্ষে বিশেষ কোবরা বাহিনীর এক কমান্ডার আহত হয়েছেন। অপারেশনে মাওবাদীদের হেফাজত থেকে প্রচুর পরিমাণে অস্ত্র, বারুদ ও দেশি বিস্ফোরক উদ্ধার হয়েছে। পুলিশ সূত্রে জানা গিয়েছে, লুকিয়ে থাকা মাওবাদীদের খোঁজ পেতে এই অভিযানে ড্রোনের সাহায্য নিয়ে খোঁজ চলছে। প্রায় ৬০ জন মাওবাদী ছত্তীসগড়-ওড়িশা সীমান্তের জঙ্গল এলাকায় লুকিয়ে রয়েছে। তাদের ধরতে অভিযানে নেমেছে অন্তত ১০০০ আধা সামরিক বাহিনীর জওয়ান। মৃতদের মধ্যে জয়রাম ওরফে চালপতি নামে এক নেতা রয়েছে, যার মাথার দাম ঘোষণা করা হয়েছিল কোটি টাকা।

অন্য খবর দেখুন